Diari Oficial de la Generalitat Valenciana


Sumari del DOGV 6064, del 24-07-2009 (2009/8693)

RESOLUCIÓ de 7 de juliol de 2009, del director general de Modernització, per la qual es dóna publicitat a la política de certificació de certificats reconeguts de segell d'òrgan en dispositiu segur.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6064

Data del DOGV
:   24-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8693


Data del document
:   07-07-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * protecció de dades
    * comunicació de dades
    * signatura electrònica
    * telecomunicació

RESOLUCIÓ de 7 de juliol de 2009, del director general de Modernització, per la qual es dóna publicitat a la política de certificació de certificats reconeguts de segell d'òrgan en dispositiu segur. [2009/8693]  
Mitjançant Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat, es crea l'Ens Prestador de Servicis de Certificació Electrònica de la Comunitat Valenciana, i pel Decret 149/2007, de 7 de setembre, del Consell, s'aprova el seu Estatut, com a entitat de dret públic de la Generalitat a qui correspon la prestació dels serveis de certificació de firma electrònica avançada en l'àmbit de la Generalitat, les seues entitats autònomes, entitats de dret públic i empreses públiques dependents, així com en les relacions que puguen entaular totes aquestes amb els ciutadans, empreses i altres administracions públiques, d'acord amb les directrius establides per la conselleria competent en matèria de telecomunicacions.  
L'article 3 del mencionat Decret expressa entre les funcions de l'Ens Prestador de Servicis de Certificació Electrònica de la Comunitat Valenciana que correspon a l'Autoritat de Certificació redactar, mantindre, revisar i aprovar les pràctiques i polítiques de certificació que regeixen el funcionament dels serveis de certificació. El càrrec d'Autoritat de Certificació recau en l'actualitat en el director general de Modernització, de la Conselleria de Justícia i Administracions Públiques, segons s'estableix en l'article 15 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.  
Les esmentades polítiques de certificació han de ser documentades i publicades de tal manera que siguen accessibles i comprensibles per les parts interessades, enteses aquestes com les que faran ús dels certificats de firma electrònica, com a titulars o com a parts confiants.  
La Llei 11/2007, de 22 de juny, d'Accés Electrònic dels Ciutadans als Serveis Públics consagra el dret dels ciutadans a relacionar-se amb les administracions públiques per mitjans electrònics, amb la consegüent obligació per part de les administracions públiques de dotar-se dels mitjans i sistemes electrònics perquè aqueix dret puga exercir-se. Per a fer efectiu el contingut de l'article 18 de l'esmentada Llei 11/2007, estableix els sistemes de firma electrònica que poden utilitzar-se per a la identificació de l'exercici de la competència en l'actuació administrativa automatitzada, i determina que un d'aquests és el segell electrònic d'administració pública, òrgan o entitat de dret públic, basat en certificat electrònic que reunisca els requisits exigits per la legislació de firma electrònica. L'Autoritat de Certificació de la Comunitat Valenciana començarà l'emissió dels certificats de segell d'òrgan en dispositiu segur de creació de firma, basats en aquesta política de certificació que ara s'aprova. Per això és pel que per a donar-li la major transparència i divulgació a aquest document, resolc:  
Aprovar el document de Política de Certificació de Certificats Reconeguts de Segell d'Òrgan en dispositiu segur, versió 1.0 garantint la seua coherència amb el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana, amb el Decret 148/2007, de 7 de setembre, del Govern Valencià, pel qual s'aprova l'Estatut de l'Ens Prestador de Servicis de Certificació Electrònica de la Comunitat Valenciana, amb la Llei 59/2003, de 19 de desembre, de Firma Electrònica, i la Directiva 1999/99/CE del Parlament Europeu i del Consell, de 13 de desembre de 1999, i la Llei 11/2007, de 22 de juny, d'Accés Electrònic dels Ciutadans als Serveis Públics i autoritze la seua publicació íntegra en la pàgina web de l'Autoritat de Certificació de la Comunitat Valenciana (www.accv.es/cps).  
València, 7 de juliol de 2009.- El director general de Modernització: Luis-Javier Santamaría Ruiz.